GOSPODARSKA ŠKOLA VARAŽDIN

Božene Plazzeriano 4,

42 000 Varaždin

Varaždin 22. 10. 2020.

Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19) i članka 112. Statuta, Gospodarska škola Varaždin, Božene Plazzeriano 4, 42 000 Varaždin raspisuje

**NATJEČAJ**

**za radno mjesto:**

**1. STRUČNI/A SURADNIK/CA PRIPRAVNIK/CA EDUKACIJSKO-REHABILITACIJSKOG PROFILA (sveučilišni/a magistar/magistra – edukacijske rehabilitacije ili logopedije ili socijalne pedagogije)**

- 1 osoba

 - puno radno vrijeme

 - radni odnos zasniva se na određeno radno vrijeme u trajanju od godine dana

**OPĆI UVJETI:** kandidati koji se prijavljuju na natječaj uz opće uvjete za zasnivanje radnog odnosa, sukladno općim propisima o radu, trebaju ispunjavati i posebne uvjete propisane Zakonom o odgoju i obrazovanju u osnovnoj i srednjoj školi, Zakonom o strukovnom obrazovanju i Pravilnikom o stručnoj spremi i pedagoško-psihološkom obrazovanju nastavnika u srednjem školstvu

UZ PISMENU PRIJAVU NA NATJEČAJ KANDIDATI TREBAJU PRILOŽITI:

1. životopis
2. dokaz o stečenoj stručnoj spremi
3. domovnicu
4. rodni list
5. uvjerenje o nekažnjavanju (ne starije od 6 mjeseci)
6. elektronički zapis Hrvatskog zavoda za mirovinsko osiguranje
7. potvrdu/uvjerenje Hrvatskog zavoda za zapošljavanje od kada se vodi u evidenciji nezaposlenih
8. odgovarajuće dokaze prema važećim propisima ako kandidat ostvaruje pravo prednosti pri zapošljavanju.

**POSEBNI UVJETI:** za radno mjesto stručnog/e suradnika/ce pripravnika/ce edukacijsko-rehabilitacijskog profila (edukacijski/a rehabilitator/ica ili logoped/inja ili socijalni/a pedagog/inja) osoba mora biti bez radnog iskustva ili s radnim iskustvom do 6 mjeseci u zvanju u obrazovnoj razini prijavljena u evidenciju nezaposlenih.

**1. ZAPREKE ZA ZASNIVANJE RADNOG ODNOSA:**

- radni odnos u školskoj ustanovi ne može zasnovati osoba za koju postoje zapreke sukladno članku 106. Zakona o odgoju i obrazovanju u osnovnoj i srednjoj školi.

**2. ROK ZA DOSTAVU PRIJAVA:**

- do **29. 10. 2020.** godine

- nepotpune i nepravovremene prijave neće se uzeti u razmatranje

Pozivaju se osobe iz članka 102. stavak 1. – 3. Zakona o hrvatskim braniteljima iz domovinskog rata i članovima njihovih obitelji (NN 121/17.) da uz prijavu na natječaj dostave dokaze iz članka 103. stavak 1. Zakona o hrvatskim braniteljima iz domovinskog rata i članovima njihovih obitelji (NN 121/17.). Poveznica na internetsku stranicu Ministarstva: https://branitelji.gov.hr/zaposljavanje-843/843, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na slijedećoj poveznici: <https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Ako kandidati ostvaruju pravo prednosti pri zapošljavanju na temelju nekog drugog posebnog zakona, dužni su u prijavi na natječaj pozvati se na to pravo i priložiti preslike rješenje ili potvrde o priznatom pravu i svu ostalu dokumentaciju na osnovu koje ostvaruju pravo prednosti.

Kandidati dokumente dostavljaju isključivo u neovjerenim preslikama koje se ne vraćaju. Nakon odabira kandidata, a prije potpisivanja ugovora o radu, odabrani kandidat će dostaviti na uvid originalne dokumente ili ovjerene preslike.

Na natječaj se mogu javiti oba spola.

Kandidati koji udovoljavaju formalnim uvjetima natječaja i koji su dostavili potpunu i pravodobnu prijavu pristupaju postupku procjene i vrednovanja.

Kandidat koji nije pristupio postupku vrednovanja ne smatra se kandidatom u postupku.

Vrednovanje obuhvaća testiranja (pisana provjera) i razgovor (intervjua) s kandidatom. Testiranje (pisana provjera) se sastoji od provjere znanja osnova područja za koje je natječaj raspisan i provjere znanja, sposobnosti i vještina bitnih za obavljanje poslova radnog mjesta te provjere znanja rada na računalu.

Obavijest o održavanju vrednovanja kandidata objavit će se na školskoj mrežnoj stranici [*http://ss-gospodarska-vz.skole.hr*](http://ss-gospodarska-vz.skole.hr)*,* objavit će se područje odnosno sadržaj i način vrednovanja, pravni i drugi izvori za pripremu kandidata za vrednovanje, vrijeme i mjesto održavanja vrednovanja te rok za objavu.

Intervju se provodi s pet kandidata koji su postigli najveći broj bodova na testiranju.

Natječaj je objavljen 22. 10. 2020. godine na mrežnoj stranici i oglasnoj ploči Hrvatskog zavoda za zapošljavanje te na mrežnoj stranici i oglasnoj ploči Gospodarske škole Varaždin. O rezultatima natječaja kandidati će biti obavješteni putem mrežne školske stranice *http://ss-gospodarska-vz.skole.hr* u roku od 8 dana od dana donošenja odluke Školskog odbora.

**Prijave se dostavljaju u papirnatom obliku na adresu**: Gospodarska škola Varaždin, Božene Plazzeriano 4, 42 000 Varaždin.

**Prijavom na natječaj kandidati daju privolu za obradu osobnih podataka navedenih u dostavljenim prilozima odnosno ispravama za potrebe provedbe natječajnog postupka.**

 Ravnateljica:

 Katica Kalogjera Novak, dipl. ing.